Predkladacia správa

Analýza platnej právnej úpravy hospodárskej súťaže z hľadiska jej súladu s článkom 55 ods. 1 a 2 Ústavy Slovenskej republiky a právom ES/EÚ, s dôrazom na vyhodnotenie účinnosti pôsobenia platných protimonopolných nástrojov v praxi, sa predkladá na rokovanie vlády Slovenskej republiky na základe uznesenia vlády SR č. 135 z 27. februára 2008.

Analýza komplexne hodnotí právnu úpravu hospodárskej súťaže z hľadiska jej súladu s článkom 55 ods. 1 a 2 Ústavy SR a právom ES/EÚ, s dôrazom na vyhodnotenie účinnosti pôsobenia platných protimonopolných nástrojov v praxi a zameriava sa najmä na:
-	fungujúci trh ako efektívny nástroj na tvorbu materiálnych statkov
-	efektívnu hospodársku súťaž
-	konkurenčné prostredie
-	kontrolu správania sa dominantných podnikateľov
-	tajné dohody, kartely
-	súlad slovenskej súťažnej právnej úpravy s európskym právom

Predložený materiál nemá ekonomický, finančný a environmentálny vplyv, vplyv na zamestnanosť a podnikateľské prostredie, ani vplyv na štátny rozpočet.